РЕГЛАМЕНТ (ЕО) № 771/2009 НА КОМИСИЯТА
от 25 август 2009 година
за изменение на Регламент (ЕО) № 1580/2007 по отношение на някои стандарти за предлагане на пазара в сектора на плодовете и зеленчуците
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 103а и член 121, буква а) във връзка с член 4 от него,
като има предвид, че:
(1)
Регламент (ЕО) № 1580/2007 на Комисията от 21 декември 2007 г. за определяне на правила за прилагане на Регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (2) бе значително изменен с Регламент (ЕО) № 1221/2008 на Комисията (3), в сила от 1 юли 2009 г., по отношение на разпоредбите за стандартите за предлагане на пазара. Все пак нововъведената разпоредба за продукти, които следва да бъдат освободени от общите стандарти за предлагане на пазара, се нуждае от изясняване.
(2)
Член 53, параграф 7 от Регламент (ЕО) № 1580/2007 предвижда, че стойността на предлаганата на пазара продукция за референтния период се изчислява съгласно приложимото законодателство през референтния период, посочен в същия член. Желателно е този принцип да се прилага също към стойността на предлаганата на пазара продукция на групи производители.
(3)
През 2008 г. Работната група по стандарти за качество на селскостопанските продукти на Икономическата комисия за Европа на ООН (ИКЕ на ООН) преразгледа стандартите си за салатите, къдраволистната ендивия и широколистната ендивия (салата ескариол), крушите и доматите. С цел избягване на ненужните бариери пред търговията, в случаите, когато съществуват специфични стандарти за предлагане на пазара за плодове и зеленчуци на общностно ниво, тези стандарти следва да бъдат същите като стандартите на ИКЕ на ООН. Следователно специфичните стандарти за посочените плодове и зеленчуци, предвидени в Регламент (ЕО) № 1580/2007, следва да се приведат в съответствие с новите стандарти на ИКЕ на ООН.
(4)
В тази връзка Регламент (ЕО) № 1580/2007 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1580/2007 се изменя, както следва:
1.
В член 3, параграф 3б, буква а) се заменя със следния текст:
„а)
некултивирани гъби с код по КН 0709 59“,
2.
В член 44 се добавя следният параграф 3:
„3. Стойността на предлаганата на пазара продукция се изчислява съгласно приложимото законодателство по отношение на периода, за който се иска помощ.“;
3.
Точки 4, 6 и 10 от част Б на приложение I се заменят от текста в части А, Б и В от приложението към настоящия регламент.
Член 2
Настоящият регламент влиза в сила на третия след публикуването му в Официален вестник на Европейския съюз.
Той се прилага от 1 септември 2009 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 август 2009 година.